**ZAPISNIK SJEDNICE ŠKOLSKOG ODBORA**

 Zapisnik sa 17. sjednice Školskog odbora OŠ Vjekoslava Kaleba Tisno (dalje u tekstu: ŠO), održane 25. ožujka 2019. godine s početkom u 12:10 sati u prostorijama OŠ Vjekoslava Kaleba.

 Sjednici je predsjedavala predsjednica ŠO Martina Fantov.

 Sjednici je nazočno četiri člana ŠO.

 Opravdano je nenazočna Višnja Štropin.

 Neopravdano su nenazočni: Guido Frkić i Andrija Berak.

 Od ostalih osoba sjednici je nazočna: Sanda Crvelin – ravnateljica, Rafaela Bastić Sladoljev – voditeljica računovodstva.

Za zapisničara je postavljen Silvio Šoda.

 Sjednici je nazočan potreban broj članova za pravovaljano odlučivanje.

 Predložen je i usvojen slijedeći:

 **DNEVNI RED:**

1. Usvajanje zapisnika sa 16. sjednice ŠO,
2. Donošenje Statuta OŠ Vjekoslava Kaleba,
3. Rješavanje natječaja za domara/ložača centralnog grijanja na neodređeno puno radno vrijeme (40 sati tjedno),
4. Donošenje Pravilnika o zapošljavanju OŠ Vjekoslava Kaleba,
5. Donošenje Plana nabave za 2019. godinu,
6. Usvajanje Financijskog izvještaja za 2018. godinu,
7. Procedura naplate i praćenja prihoda i primitaka,
8. Izvješće ravnateljice o izboru najpovoljnijeg ponuditelja za provedbu školske ekskurzije i Škole u prirodi.
9. Razno.

***Ad.1.*** Na zapisnik sa 16. sjednice ŠO nitko od nazočnih članova nije imao primjedbe te je isti jednoglasno usvojen

***Ad.2.*** Škola je dobila Zaključak o davanju prethodne suglasnosti na statute osnovnih škola, Županijske skupštine šibensko-kninske županije (KLASA: 602-02/19-01/4; URBROJ: 2182/1-01-19-1, od 7. ožujka 2019. godine), u kojem je dana suglasnost na prijedlog Statuta OŠ Vjekoslava Kaleba. Tajnik je članovima ŠO pojasnio da se nakon dobivanja suglasnosti donosi Statut. Pristupilo se glasovanju te je Statut OŠ Vjekoslava Kaleba jednoglasno donesen

**ZAKLJUČAK**

1. **Donosi se Statut OŠ Vjekoslava Kaleba**

***Ad.3.*** Na natječaj za domara/ložača centralnog grijanja na neodređeno puno radno vrijeme pristigla je samo jedna zamolba i to:

* MARIJAN ZORZIN, tehničar za elektroniku, iz Tisnog

Prijavljeni kandidat zadovoljava uvjete natječaja te ravnateljica predlaže zasnivanje radnog odnosa sa gore prijavljenim kandidatom. Članovi ŠO su jednoglasno prihvatili prijedlog ravnateljice.

 **ZAKLJUČAK**

1. **Prima se Marijan Zorzin na radno mjesto domara/ložača centralnog grijanja na neodređeno puno radno vrijeme od 1. travnja 2019. godine.**

***Ad.4.*** Tajnik je članovima ŠO u materijalima za sjednicu dostavio Pravilnik o zapošljavanju OŠ Vjekoslava Kaleba. Isti je dan na raspravu i usvajanje. U kratkoj prezentaciji tajnik je rekao da je Škola dužna donijeti Pravilnik o zapošljavanju na temelju kojeg se zasniva radni odnos u ustanovi, te je pojasnio bitne odrednice istog. Nakon toga se pristupilo glasovanju i Pravilnik je jednoglasno donesen.

 **ZAKLJUČAK**

1. **Donosi se Pravilnik o zapošljavanju OŠ Vjekoslava Kaleba**

***Ad.5.*** Voditeljica računovodstva je članovima ŠO pojasnila pojedine stavke Plana nabave za 2019. godinu. Nakon kraće rasprave pristupilo se glasovanju. Plan nabave je jednoglasno donesen.

 **ZAKLJUČAK**

1. **Donosi se Plan nabave za 2019. godinu**

***Ad.6.*** Članovi ŠO su u materijalima dobili i financijski izvještaj za 2018. godinu. Voditeljica računovodstva im je pojasnila da smo i ovu godinu završili bez dugova, odnosno da nam je razlika prihoda i rashoda jednaka nuli. Također napomenula je da smo na stavci grijanje morali posegnuti u vlastite prihode jer nije bilo dovoljno sredstava, ponajviše zbog tog što nam glazbena škola radi u popodnevnoj smjeni, i područna škola Jezera isto, te je bilo potrebno cijeli dan grijati školu. Školski odbor je jednoglasno prihvatio Financijsko izvješće za 2018. godinu.

**ZAKLJUČAK**

1. **Usvaja se financijsko izvješće za 2018. godinu**

***Ad.7.*** Tajnik je članovima ŠO dostavio i Proceduru naplate i praćenja prihoda. On i voditeljica računovodstva su članovima objasnili da je Proceduru potrebno donijeti zbog toga što škola ostvaruje vlastite prihode od glazbene škole. Nakon toga se pristupilo glasovanju i Procedura naplate i praćenja prihoda i primitaka je jednoglasno donesena.

**ZAKLJUČAK**

1. **Donosi se Procedura naplate i praćenja prihoda i primitaka**

***Ad.8.*** Ravnateljica je Članove ŠO izvijestila da učenici osmog razreda OŠ Vjekoslava Kaleba u pratnji razrednice Marije Pandže idu zajedno sa učenicima OŠ Primošten na ekskurziju sa agencijom Dicover d.o.o. u Istru u razdoblju od 7. svibnja do 10. svibnja. Također učenici četvrtog razreda OŠ Vjekoslava Kaleba i PŠ Jezera idu zajedno sa svojim učiteljicama Paulom Zorzin i Marijom Juras u Istru sa agencijom Eško d.o.o. od 7. svibnja do 10. svibnja 2019. godine. Članovi ŠO su primili na znanje izvješće ravnateljice.

***AD.10.*** Pod točkom *Razno* nije bilo rasprave.

Sjednica je završila u 13:30 sati.

Zapisničar: Predsjednica ŠO:

Silvio Šoda, struč.spec.publ.admin. Martina Fantov, mag.bibl

KLASA: 003-06/19-01/02

URBROJ: 2182/1-12/1-10-03-19-2

Tisno, 25. ožujka 2019.